R O M Â N I A		      AVIZAT
J U D E Ţ U L   I A Ş I		                                            SECRETAR GENERAL,
Consiliul Local al Comunei BĂLȚAȚI	                                       	Cons. jur. Mihaela AMARIEI

PROIECT DE HOTĂRÂRE
Nr. 29/13.03.2023

privind trecerea din domeniul privat al Comunei Bălţaţi, judeţul Iaşi a terenului în suprafață de 2,90 ha, categoria de folosință livadă, situată în intravilanul extins al comunei Bălțați, Tarlaua 70 , Parcelele  780/1, A777/1 și 780/1, ca rezervă la dispoziția Comisiei  Locale de fond funciar Bălțați, județul Iași și actualizarea inventarului bunurilor care alcătuiesc domeniul privat al Comunei Bălţaţi, judeţul Iaşi
 

Consiliul Local al Comunei Bălţaţi, Judeţul Iaşi,
În conformitate cu :
· prevederile Hotărârii Consiliului Local al Comunei Bălțați nr. 91/17.12.2021 privind trecerea din domeniul public în domeniul privat al Comunei Bălţaţi, judeţul Iaşi a spatiului parter bloc- Dispensar uman nou, situat în intravilanul satului Bălțați, județul Iași, poz.14 din anexă.
· Protocolul de predare- preluare a terenului nr. 57436/20.12.2006;
· Hotărârea civilă nr. 753/2022 pronunțată la data de 22 noiembrie 2022 de către Curtea de Apel Iași, definitivă, comunicată în data de 04.01.2023;
· Referatul Comisiei locale de fond funciar Bălțați, nr. 8024/31.12.2021;
- prevederile art. 357 O.U.G. nr. 57/2019 privind Codul administrativ cu modificările și completările ulterioare;
-   prevederile art. 136, alin. 1 și alin. 5 din Constituţia României, republicată;
- prevederile Legii nr. 287/2009 privind Codul Civil, republicată, cu modificările și completările ulterioare;
- prevederile Legii nr. 7/1996 a cadastrului și a publicității imobiliare, republicată, cu modificările și completările ulterioare;
În baza prevederilor Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările  ulterioare;
Luând act de:
    a) referatul de aprobare  prezentat de către primarul comunei Bălțați în calitatea sa de iniţiator, înregistrat sub nr. 1543/13.03.2023;
    b) raportul de specialitate întocmit de către Compartimentul Agricol și Fond Funciar, înregistrat sub nr. 1544/13.03.2023;
Având în vedere avizele Comisiilor :
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecția mediului, gospodărire comunală, amenajarea teritoriului (urbanism- construcții).
 În temeiul, art. 129, alin. (2) lit.c,  şi art. 139, alin. (1), lit. b) din OUG nr.57/2019 privind Codul Administrativ, cu modificările și completările ulterioare:

Hotărăşte:

Art.1 Se aprobă trecerea din domeniul privat a terenului în suprafață de 2,90 ha, categoria de folosință livadă, situată în intravilanul extins al comunei Bălțați, Tarlaua 70, Parcelele  780/1, A777/1 și 780/1, ca rezervă la dispoziția Comisiei Locale de fond funciar Bălțați, județul Iași, pozitia 14 din Lista de inventar cuprinzând bunurile care apartin domeniului privat al comunei Bălțați, însușită prin Hotărârii Consiliului Local al Comunei Bălțați nr. 91/17.12.2021, poziție care se abrogă.   
[bookmark: _GoBack]		Art.2 Se însuşeşte de către Comisia Locală de fond funciar Bălțați, județul Iași a terenului în suprafață de 2,90 ha, categoria de folosință livadă, situată în intravilanul extins al comunei Bălțați, Tarlaua 70, parcelele 780/1, A777/1 și 780/1, ca rezervă, în vederea punerii în posesie, a cetățenilor, cu terenuri dobândite prin reconstituirea dreptului de proprietate în baza unor hotărâri emise de către  Comisia Județeană de fond Funciar Iași precum și a unor hotărâri judecătorești, definitive și irevocabile. 
 	Art.3 Se diminuează suprafața totală de 675,8081 ha, teren pășune, prevăzută la poziția 1 din Lista de inventar cuprinzând bunurile care aparțin domeniului privat al comunei Bălțați, însușită prin Hotărârea Consiliului Local al Comunei Bălțați nr. 91/17.12.2021, conform Hotărârii Civile nr. 753/2022 pronunțată la data de 22 noiembrie 2022 de către Curtea de Apel Iași, definitivă, cu suprafața de teren de 7,1975 ha situată în Tarlaua 6, parcela 55 și cu suprafața de teren de 2,626 ha situată în Tarlaua 6, parcela 57.
		Art.4 Se diminuează suprafața totală de 60,2051 ha, teren neproductiv, prevăzută la poziția 2 din Lista de inventar cuprinzând bunurile care aparțin domeniului privat al comunei Bălțați, însușită prin Hotărârea Consiliului Local al Comunei Bălțați nr. 91/17.12.2021, conform  Hotărârii Civile nr.753/2022 pronunțată la data de 22 noiembrie 2022 de către Curtea de Apel Iași, definitivă, cu suprafața de teren de 0,036 ha situată în Tarlaua 6, parcela 56.
		Art.5  După poziția nr. 20, se introduce poziția nr. 21, conform anexei la hotărâre.		
		Art.6 Inventarul bunurilor care aparțin domeniului privat al comunei Bălțați, se actualizează în mod corespunzător.
		Art.7  De la data prezentei orice dispoziție contrară se abrogă.
Art.8 Prevederile prezentei Hotărâri vor fi aduse la îndeplinire de către domnul Vasile Aştefanei, Primar al Comunei Bălţaţi, prin intermediul aparatului de specialitate.
Art.9 Secretarul general al comunei va comunica prezenta hotărâre instituţiilor şi persoanelor interesate.


PREŞEDINTE DE ŞEDINŢĂ,			Contrasemnează pentru  legalitate,
Consilier local,					SECRETARUL GENERAL AL COMUNEI  								Cons. jur. Mihaela AMARIEI



INIȚIATOR,
PRIMAR,
Vasile AȘTEFANEI

